Lycée Edward-Steichen

De Lycée Edward-Steichen (gekierzt: LESC) ass eng ëffentlech Grond-, Secondaires- an international Schoul zu Klierf, net wäit ewech vun der Klierfer Gare.

 Geschicht 
Mam Gesetz vum 13. Juni 2013Loi du 13 juin 2013 portant création d'un lycée à Clervaux op legilux.lu, gekuckt den 9. August 2018 gouf de Klierfer Lycée geschaf an e gouf 2016Règlement grand-ducal du 20 juin 2016 portant dénomination du lycée à Clervaux nom lëtzebuergesch-amerikanesche Fotograf Edward-Steichen genannt.

De Grondstee fir de Lycée gouf den 11. Mee 2015 geluechtWas morgen wichtig wird am Wort den 30. Abrëll 2015, Säit 31 an en huet seng Diere fir d'Rentrée 2018/19 op gemaach. Den 21. Juni 2019 gouf en offiziell ageweit.John Lamberty: "Clerf hat ein Lyzeum." wort.lu, 21.06.2019. En huet Plaz fir eng 800 SchülerÜbermorgen kommt bestimmt, am Wort de 25. August 20156, Säit 20, et gëtt awer scho Pläng fir en eventuellen Ubau fir zousätzlech 400 Schüler.

De Bau huet ronn 75 Milliounen Euro kaschtBereits Ausbau-Pläne op journal.lu de 24. August 2016, gekuckt den 9. August 2018.

 Direkteren 

 2014Der erste Baustein am Wort den 11. Oktober 2014, Säit 38 - 2023: Jean Billa
 2023 - haut: Max Wolff f.f.

 Formatiounen 

De Lycée bitt nieft den nationale Programmer (Enseignement secondaire classique, Enseignement secondaire général, Préparatoire, Formatioun professionnelle) och eng Däitsch, eng Franséisch an eng Englesch Sektioun un.

Mam Gesetz vum 13. Juli 2018 gouf och en europäesche Programm am Kader vun enger École européenne agréée agefouert, deen ënnert dem Numm « École internationale Edward Steichen - Clervaux » funktionéiert. D'europäesch Schoul steet ënnert der Direktioun vum Lycée.

An der europäescher Schoul gëtt follgend Offer ugebueden:

 den Zyklus vun zwee Joer an der Fréipedagogik « early education » fir Kanner vu véier bis fënnef Joer;
 de fënnef-järegen Zyklus vum europäesche Primärunterrecht fir Kanner vu sechs bis zéng Joer;
 de siwe-järegen Zyklus vum europäesche Secondaire fir Jonker vun 11 bis 18 Joer.

Kuckt och
 Secondaireschoulen zu Lëtzebuerg

 Um Spaweck 

 Websäit vum Lycée Edward-Steichen

Klierf
Kategorie:Bauwierker 2018
Kategorie:Gemeng Klierf